22. novembra nás v škole navštívili herci
divadla Portál z Prešova s divadelným
predstavením "O zlatom vajci". Výkony
hercov i samotný dej žiakov upútal,
čo vyjadrili veľkým potleskom.
Na štvrtej vyučovacej hodine sme sa
zase ,,preniesli do koncertnej sály" a aj vďaka
RTVS sme sa zúčastnili koncertu Príbeh hudby 2
– O nesmrteľnosti, ktorý pripravil MgA. Gabriel
Rovňák ml., Ph.D. pre žiakov škôl. Cieľom koncertu
je priblížiť žiakom povedomie o klasickej hudbe
a skladateľoch danej doby.